cyanic-selkie/wikianc huggingface dataset:
Moviment Brownjan
Solution tal-ekwazzjoni ta' Fokker-Planck
Id-densità ta' probabbiltà ta' tranżizzjoni kondizzjonali hi mela essenzjalment funzjoni ta' Green tal-ekwazzjoni ta' Fokker-Planck. Nistgħu nuru li din tinkiteb espliċament:
Il-mumenti ta' din id-distribuzzjoni nistgħu nikkalkulawhom faċilment.
Il-moviment Brownjan fuq varjetà Riemannjana
Insejħu moviment Brownjan fuq varjetà Riemannjana \ V il-proċess każwali kontinwu Markovjan li s-semigrupp tiegħu tat-tranżizzjoni b'parametru wieħed hu mnissel minn, fejn \ \Delta_V hu l-operatur ta' Laplace-Beltrami fuq il-varjetà \ V.
Ċetta Chevalier
Henrietta Chetta Chevalier jew Ċetta Chevalier BEM (twieldet fit-2 ta' April 1901 – mietet fid-9 ta' Lulju 1973), kienet Maltija ta' nazzjonalità Brittanika li kienet residenti f'Ruma, l-Italja, u kienet kuntatt kritiku fin-network "Rome Escape Line" tal-Monsinjur Hugh O'Flaherty operattiv fil-Vatikan matul it-Tieni Gwerra Dinjija. L-appartament tagħha fit-tielet sular ta' binja f'Via Imperia ntuża bħala maħżen għall-provvisti, u bħala post fejn kienu jinħbew dawk li kienu jaħarbu mir-reġimi Faxxisti tal-Ewropa. Hija kienet magħrufa fi ħdan l-organizzazzjoni bħala s-"Sinjura M.". L-oriġini ta' dan il-laqam tal-gwerra — jekk kienx referenza għall-gżira ta' Malta fejn twieldet, għall-kunjom ta' ommha meta kienet xebba, jew għal fattur ieħor — mhijiex magħrufa.
Bijografija
Chevalier twieldet bħala Henrietta Scerri. Missierha kien Emmanuel Scerri u ommha kienet Maria Scerri (kunjomha xebba Mamo) u l-familja tagħha kienet tgħix f'Tas-Sliema. Hija żżewġet lil Thomas Chevalier fil-15 ta' Mejju 1920 fil-Knisja tal-Madonna tas-Sacro Cuor f'Tas-Sliema. Il-koppja kienet tgħix f'Ruma u kellhom bosta tfal. Is-Sur Chevalier ħadem bħala aġent għall-kumpanija Brittanika tal-ivvjaġġar. Wara l-mewt tar-raġel tagħha u wara li wieħed minn uliedha ntefa' l-ħabs fl-1939, Ċetta sabet ruħha fil-morsa tal-istat Faxxist ta' Mussolini u ħassitha responsabbli għall-benessri tat-tfal tagħha u ta' ommha li kienet anzjana. Ġiet irreklutata fin-network ta' O'Flaherty, Chevalier essenzjalment tat carte blanche lil O'Flaherty biex juża l-appartament tagħha bħala maħżen u post sikur biex jinħbew in-nies li kienu qed jaħarbu mill-Faxxiżmu. Minkejja diversi drabi fejn ħelsitha ħafif — inkluż darba meta waħda minn uliedha, Gemma, inħbiet minn Chevalier — u minkejja li kienet taħt is-sorveljanza kostanti tas-Sicherheitsdienst ta' Hitler, Chevalier u familtha komplew l-attivitajiet klandestini tagħhom taħt sogru kostanti għal ħajjithom sa ma ġew evakwati min-network ta' O'Flaherty wieħed b'wieħed u ttieħdu lejn razzett fil-periferiji tal-belt fejn baqgħu jgħixu għall-bqija tal-gwerra moħbijin huma stess.
Fl-1945, Chevalier ingħatat Medalja tal-Imperu Brittaniku (British Empire Medal - BEM) għall-isforzi straordinarja tagħha biex tagħti kenn lil dawk li kienu fil-bżonn. L-isforzi tagħha biex toffri direttament l-assistenza lil madwar 4,000 persuna matul il-gwerra ġew imfaħħra.
Chevalier mietet f'Malta fid-9 ta' Lulju 1973, u ndifnet fiċ-Ċimiterju ta' Santa Marija Addolorata. Ġnien ta' mafkar ġie ddedikat lilha fil-Mużew tal-Avjazzjoni ta' Malta u nfetaħ fl-24 ta' Novembru 2012.
Reggie Miller
Reggie Miller (Tas-Sliema, 1 ta’ Novembru 1898 - Londra, Ingilterra, 21 ta' Lulju 1970) kien il-fundatur tal-ikbar union Maltija tal-ħaddiema, il-General Workers Union.
Tfulija u Żgħożija
Kien tifel xipli u qabel ma daħal il-Liċeo ta’ disa’ snin kien imur il-Billion Scuola Preparatoria al Liceo.
Meta kellu 16-il sena daħal l-Università. Miegħu kien hemm Joseph Caruana Colombo, li iżjed tard bħala mħallef kien iċ-Chairman tal-Caruana Colombo Arbitration Tribunal. Fl-1952 dan it-tribunal biddel radikalment il-paga tal-ħaddiema Maltin billi ta żidiet ta’ 30 xelin sterlina fil-ġimgħa. Dan meta l-anqas paga dak iż-żmien, tal-ħaddiema tal-Gvern Ċivili u tal-Gvern Imperjali, kienet ta’ 70 xelin sterlina fil-ġimgħa.
Reggie ma kompliex l-istudji l-università wara attakk ta’ plewrite u wkoll minħabba problemi finanzjarji tal-familja.
Jaħdem mal-Ingliżi
Fi Frar 1917 daħal jaħdem mal-Ammiral bħala boy-writer b’paga ta’ xelin kuljum. F’Mejju 1917 meta kien hemm strajk mill-ħaddiema tal-Ammiraljat, Reggie u skrivani oħra bħalu ma setgħux jistrajkjaw u ngħataw ġimgħa paga. Għal Reggie l-problema ta’ pagi miżeri kif ukoll il-kundizzjonijiet tax-xogħol wasslu, fost affarijiet oħra, għat-traġedja tal-irvellijiet tas-Sette Giugno.
Trejdjunjoniżmu
Waqt il-Great Depression il-ħaddiema Brittanniċi u Maltin kienu tilfu parti mid-dħul tagħhom taħt sura ta’ bonus. Iżda fl-1934, filwaqt li l-ħaddiema Britanniċi ħadu lura l-bonus kollu l-Maltin ma ħadu xejn. Dan kien inaċċettabbli għall-ħaddiema Maltin tas-Servizzi.
Fl-1935 Miller mar Carton, l-Ingilterra bħala r-rappreżentant Malti tas-CSCA. Fl-istess sena Miller attenda wkoll il-Foreign Dockyards Committee. Hawn, N. Mcleod President ta’ dan il-Kumitat, l-ewwel ried iżid in-numru ta’ nies established (nies li kienu jieħdu pensjoni meta jispiċċaw bl-età) minn 19 għal 31. Eventwalment, iżda, in-numru ta’ nies established kien ried jinżel għal erbgħa. Miller tkellem bis-saħħa kontra din il-mozzjoni ta’ Mcleod u dan eventwalment irtiraha. Meta Miller ġie lura Malta ngħata merħba ta’ eroj.
Sa mill-1934 Miller beda jħoss li titjib fil-pagi u kundizzjonijiet tal-iskrivani kien biss possibbli jekk il-ħaddiema tal-pinna u tal-id jingħaqdu. Miller kulma jmur beda jersaq lejn il-ħsieb li fl-għaqda tal-ħaddiema kollha kien hemm is-saħħa.
Fl-1938 waqt konferenza f’Margate, l-Ingilterra Reggie tkellem dwar il-bżonn li l-iskrivani jingħaqdu ma’ ħaddiema oħra biex flimkien ikollhom iżjed saħħa.
Għal ftit żmien Miller kien segretarju kemm tal-CSCA kif ukoll tal-Imperial Workers Union, union ta’ ħaddiema tal-id.
Il-Bidu tal-G.W.U.
Il-kwistjoni tal-war bonus mhux biss ressqet lejn xulxin il-ħaddiema tal-pinna u tal-id, iżda l-ħaddiem intebaħ li s-sitwazzjoni soċjali kienet qed tinbidel u Reggie hawn ħass il-bżonn li jwaqqaf il-General Workers’ Union.
Qatt mhu faċili li twaqqaf trade union. Li tagħmel dan fi żmien gwerra qalila meta Malta kienet fortizza kien ifisser aktar diffikultajiet. Il-Gvern Ingliż ma kienx lest li jħalli lil xi ħadd inaqqas b’xi mod l-isforzi biex tintrebaħ il-gwerra. It-Tieni Gwerra Dinjija kienet qed tiġi miġġielda kontra l-Nazziżmu u l-Faxxiżmu fl-Ewropa, waqt li kienu qed imutu nies kemm fl-Ewropa stess kif ukoll fl-Afrika ta’ Fuq u fil-Lvant.
Reggie u n-nies li għenuh biex waqqaf il-GWU dan kienu jafuh. Ma kellhom l-ebda ħsieb li b’xi mod itellfu l-isforzi tad-dinja ħielsa biex tintrebaħ il-gwerra. Iżda ż-żmien kien f’waqtu biex il-ħaddiem Malti jimxi ’l quddiem fl-emanċipazzjoni tiegħu. Dan il-waqt Reggie u sħabu ma riduhx jaħarbilhom.
F’The Times of Malta tat-12 t’Ottubru, 1942 deher avviż fejn Miller talab biex dawk li kienu interessati fit-twaqqif tal-moviment ġdid jiktbu fl-indirizz 60, Rue D’Argens, Gżira.
L-ewwel tħeġġiġ favur it-twaqqif tal-GWU sar fit-Tarzna, post fejn kien faċli li tlaqqa’ lin-nies u iżjed minn hekk dawn il-ħaddiema kellhom sens qawwi ta’ trejdunjonizmu. Skont Paul Sciberras, l-ewwel President tal-GWU, kien hemm numru ta’ trejdunjonisti lesti biex jgħinu lil Miller. Iżda kien Reggie li waqqaf il-GWU. Skont Sciberras hu biss kellu “the audacity, the panache and the influence” biex iwaqqaf trade union magħmula minn tant diversità ta’ ħaddiema.
Waqt il-meeting Miller irringrazzja lill-ħaddiema għall-appoġġ tagħhom u wissa li ma kien se jittollera l-ebda insubordinazzjoni lejn l-Awtorità u ried li l-union timxi skont is-saltna tad-dritt (Rule of Law).
Il-GWU kienet sabet appoġġ minn kwartieri differenti tas-soċjetà. Fil-meeting tal-Mile End kien hemm preżenti l-Kurunell A.L. Bartolo, Direttur tax-Xogħol u l-Onorevoli Dr John Formosa; A.V Bartolo; it-Tabib Pawlu Boffa; in-Nutar George Borg Olivier u Mabel Strickland. Kien hemm ukoll C. Scicluna, l-uffiċjal inkarigat mill-Protezzjoni Ċivili f’Tas-Sliema.
Aït Benhaddou
daqsminuri|278x278px|Veduta ta' Aït Benhaddou mix-xatt oppost tax-xmara Ounila Aït Benhaddou (bil-lingwi tal-Berberi: ⴰⵢⵜ ⴱⴻⵏⵃⴰⴷⴷⵓ; bl-Għarbi: آيت بن حدّو‎) huwa ighrem jew ksar (villaġġ iffortifikat) storiku tul ir-rotta tal-karovani tal-imgħoddi bejn id-deżert tas-Saħara u Marrakech fit-territorju li llum huwa parti mill-Marokk. Jinsab mal-ġenb ta' għolja quddiem ix-xmara Ounila. Il-ksar huwa meqjus bħala eżempju kbir ta' arkitettura Marokkina bil-ħamrija taflija u ilu mniżżel fil-lista tas-Siti ta' Wirt Dinji tal-UNESCO mill-1987.
Reggie Miller
Il-Bidu tal-G.W.U.
Fit-tieni meeting tal-25 ta’ April, E. Fenech (kumitat organizzativ) qal li hemm bżonn li l-union ġdida taħdem biex iġġib bilanċ bejn sezzjonijiet tas-soċjetà. J. Cilia (Kumitat Organizzativ) qal li hemm bżonn li ħaddiema li jagħmlu l-istess xogħol ikollhom l-istess paga u privileġġi. L-analomija li nies li jagħmlu l-istess xogħol u ma jingħatawx l-istess paga kienet tinsab mhux biss fost il-ħaddiema tal-Gvern Imperjali u tal-partikular iżda wkoll fost il-ħaddiema tal-Gvern Ċivili. Ta’ min jgħid li korrispondenza bejn Prof. V. Bernard, il-Kap Uffiċjal Mediku tal-Gvern u Roger Castillo, Segretarju għall-Gvern, turi t-tħassib ta’ dawn iż-żewġ uffiċjali għolja tal-Gvern Ċivili dwar l-istess problema. Huma jilmentaw li fost il-ħaddiema tal-Gvern Ċivili l-pagi ma kellhomx gradi u bejn dipartiment u ieħor kien hemm differenzi fil-kundizzjonijiet tax-xogħol u tal-pagi għal nies li jagħmlu xogħol simili.
Aït Benhaddou
Storja
xellug|daqsminuri|284x284px|Aït Benhaddou Is-sit tal-ksar ġie ffortifikat mis-seklu 11 matul il-perjodu tad-dinastija Almoravid, li kienet dinastija imperjali Berbera Musulmana. X'aktarx li l-ebda mill-binjiet attwali mhuma iktar antiki mis-seklu 17, iżda wisq probabbli nbnew bl-istess metodi ta' kostruzzjoni u disinni bħal dawk li kienu ntużaw sekli qabel. L-importanza strateġika tas-sit kienet minħabba l-pożizzjoni tiegħu fil-Wied ta' Ounila tul waħda mir-rotot kummerċjali ewlenin li jaqsmu s-Saħara. Il-mogħdija muntanjuża ta' Tizi n'Tichka, li wieħed kien jasal għaliha permezz ta' din ir-rotta, kienet waħda mill-ftit rotot li jaqsmu l-Muntanji Atlas, u li kienet tgħaddi minn Marrakech u l-Wied ta' Dra'a fit-tarf tas-Saħara. Kien hemm ukoll kasbahs (strutturi ffortifikati) u ksour oħra tul din ir-rotta, bħal Tamdaght fit-Tramuntana.
Reggie Miller
Il-Bidu tal-G.W.U.
Fl-14 ta’ Lulju l-kumitat organizzattiv tal-GWU ħareġ komunikat li deher f’Il-Berqa fejn intqal li l-membri miktuba fil-GWU kienu laħqu 9,000. Imħeġġa minn dan il-GWU fetħet uffiċċju f’18, Triq il-Mitħna, il-Belt.
Fl-24 ta’ Awwissu il-ħaddiema tat-Tarzna għamlu strajk mhux uffiċjali u riedu li jkellimhom Miller. Miller aċċetta u fuq l-insistenza tiegħu l-ħaddiema li kienu fuq strajk ma mxewx lejn il-Belt kif kellhom ħsieb li jagħmlu. Dan l-inċident wera s-saħħa li kien qed kiseb Reggie fost il-ħaddiema u li kien sar tassew it-tredjunjonista ewlieni f’Malta.
Aït Benhaddou
Storja
Illum il-ġurnata, fil-ksar għadhom jgħixu biss ftit familji. Id-depopolazzjoni tul iż-żmien seħħet minħabba li fis-seklu 20 il-wied tilef l-importanza strateġika li kellu qabel. Il-biċċa l-kbira tal-abitanti lokali issa jgħixu f'abitazzjonijiet moderni fil-villaġġ fuq ix-xatt oppost tax-xmara, u jaqilgħu l-għajxien tagħhom permezz tal-agrikoltura u speċjalment permezz tat-turiżmu. Fl-2011 tlesta pont ġdid għan-nies biex ikunu jistgħu jaqsmu min-naħa għall-oħra tax-xmara Ounila, u mill-villaġġ il-modern għall-ksar. L-għan kien li l-ksar isir iktar aċċessibbli u li potenzjalment l-abitanti jiġu mħeġġa jerġgħu jmorru jgħixu fid-djar storiċi tiegħu.
Reggie Miller
Il-Bidu tal-G.W.U.
Fil-27 ta’ Awwissu sar meeting politiku mill-War Bonus Joint Conference Committee li għalih attendew 10,000 ruħ. Il-meeting kien indirizzat minn Mosè Gatt, E. Fenech u R.G. Miller (GWU), J.F. Marks (Dockyard u Imperial Workers Union), A. Cilia (Civil Service Clerical Associaton) u W. Azzopardi (Civil Government Employees Joint Bonus Committee). Riżoluzzjoni f’isem il-ħaddiema fuq l-istrajk iddikjarat li dawn il-ħaddiema kienu lesti li jerġgħu jmorru għax-xogħol jekk il-kwistjoni tal-bonus tissolva malajr u jekk ma jkunx hemm vittimizzazzjoni tal-ħaddiema li kienu strajkjaw. Din ir-riżoluzzjoni ġiet aċċettata mill-mexxejja tat-trade unions.
Fil-meeting pubbliku tal-1 ta’ Ottubru l-ħaddiema għaddew riżoluzzjoni fejn urew fiduċja fid-delegati li kienu qed jitkellmu f’isimhom dwar il-war bonus. Għal darb’oħra l-ħaddiema li kienu fuq strajk sostnew li kienu lesti li jmorru lura għax-xogħol biex igħinu fl-isforz biex tintrebaħ il-gwerra.
Adolfo Zumelzú
Adolfo Bernabé Zumelzú (twieled fil-5 ta' Jannar 1902 – miet fid-29 ta' Marzu 1973) kien plejer tal-futbol Arġentin.
Karriera
Zumelzú irrappreżenta lill-Arġentina fil-Kampjonat Sud-Amerikan 1927 u fl-1929, it-tnejn li huma ġew mirbuħa mill-Arġentina. Hu ġie magħżul fost l-iskwadra Arġentina għall-Olimpjadi tal-1928 fejn l-Arġentina tilfet il-finali kontra l-Urugwaj. Hu ħa sehem ukoll fl-ewwel edizzjoni tat-Tazza tad-Dinja li saret fl-1930 fejn l-Arġentina spiċċat telliefa għal darb'oħra kontra l-Urugwaj. F'dan it-turnew hu skorja darbtejn.
Reggie Miller
It-Twaqqif tal-G.W.U.
Il-5 ta’ Ottubru 1943 hu mfakkar fl-istorja tat-trejdunjonizmu Malti bħala l-jum li fih twaqqfet uffiċjalment il-GWU. Għal dak il-jum tħabbru żewġ meetings oħra, wieħed il-Ħamrun u l-ieħor Raħal Ġdid, minn xorta ta’ dissidenti li iżda sfumaw fix-xejn għax il-ħaddiema bi ħġarhom bl-eluf, wieġbu għas-sejħa ta’ Reggie Miller u ltaqgħu l-Imsida.
Reggie dejjem sostna li t-twaqqif tal-GWU ma kellu bl-ebda mod ixxejjen il-war effort. Għalhekk, apparti l-fatt li l-Imsida kienet post ċentrali fejn tlaqqa’ n-nies, kien f’waqtu li l-meeting kolossali tal-5 ta’ Ottubru 1943 sar l-Imsida minn fejn ftit qabel telqu l-landing barges u bċejjeċ tal-baħar ohra, għall-invazjoni ta’ Sqallija.
Waqt il-meeting kien mitlub li tiġi stabbilita sistema ta’ arbitraġġ minnufih u l-ħaddiema fuq strajk ma jkunux vittimizzati. Il-meeting wera l-fiduċja li l-ħaddiema kellhom f’Miller. Is-sejħa tiegħu għal trade union soda li fiha kellhom post ħaddiema minn kull sezzjoni ta’ impjieg f’Malta xegħlitilhom l-immaġinazzjoni. Il-ħaddiem fehem li kien biss bis-saħħa ta’ trade union kbira li kellu tama li jikseb kundizzjonijiet aħjar. Wara kollox għal ħafna snin kien hemm trade unions żgħar f’Malta iżda minħabba d-diversità ta’ sħubija u għanijiet differenti, il-ħaddiem baqa’ mxekkel b’paga baxxa u kundizzjonijiet ta’ xogħol spiss kiefra. Sa ma feġġgħet il-GWU t-trade unions baqgħu ma ħadux ruħ u fl-istatistika tat-trade unions tal-1939 insibu li n-numru ta’ ħaddiema fihom kien biss ta’ 3,579. Dan kien ifisser 6.8 fil-mija tal-ħaddiema ta’ dak iż-żmien. Fl-1946, allura wara t-twaqqif tal-GWU, in-numru ta’ ħaddiema fi trade unions tela’ għal 33,309: issa 38.7 fil-mija tal-ħaddiema kollha. Minn dawn, 29,660 kienu fi ħdan il-GWU.
L-Ammiral Suppretendent tat-Tarzna kien fehem li kienet biss il-GWU li kellha s-saħħa biex iġġiegħel lill-ħaddiema li kienu fuq strajk imorru lura għax-xogħol. Fil-fatt l-Ammiral Supretendent tat-Tarzna aċċetta r-riżoluzzjoni li għaddew il-ħaddiema waqt il-meeting tal-Imsida. Il-bibien tat-Tarzna raw lill-ħaddiema deħlin lura għax-xogħol il-Ħamis 7 ta’ Ottubru fis-7 ta’ filgħodu.
Għalkemm il-GWU kien irnexxielha treġġa’ lura lejn ix-xogħol il-ħaddiema fuq strajk il-problema tal-war bonus kienet għadha hemm. N. McLeod, li konna ltqajna miegħu meta Miller attenda il-Foreign Dockyards Committee l-Ingilterra, l-espert li ġie Malta biex isolvi l-problema tal-war bonus, ta rapport lill-Gvernatur fit-30 ta’ Ottubru 1943, iżda kien biss fit-27 ta’ Jannar 1944 li r-rapport kien ippreżentat lill-Kunsill tal-Gvern.
Skont dan ir-rapport McLeod stqarr li l-ħaddiem Malti ma kellux bżonn flus iżda consumer goods. Il-minor workers kienu ngħataw biżżejjed flus fil-bonuses u li parità mal-ħaddiema Britanniċi ma kinitx possibbli. Hu sostna li wara kollox il-ħaddiema mal-Gvern Ċivili kellhom il-Public Service Commission waqt li dawk tat-Tarzna kellhom id-Dockyard Whitley Committee. Kien hemm bżonn li ħaddiema oħra mhux koperti jissieħbu fi trade unions.
Il-McLeod Report ma kienx aċċettat mill-GWU mhux biss għax kien implimentat qabel ma kien diskuss mal-ħaddiema iżda iżjed u iżjed għax ir-rapport ħalla l-problema ta’ pagi miżeri mhux solvuta. Id-Dockyard and Imperial Workers Union ilmentaw fuq in-nuqqas ta’ sistema ta’ arbitraġġ. The Times of Malta, Il-Berqa u Leħen is-Sewwa qablu mal-kritika tal-unions kontra r-rapport. Iżda il-Kunsill tal-Gvern aċċetta r-rakkomandazzjonijiet ta’ McLeod.
Il-kwistjoni ma waqfitx hawn. Il-kritika kontra l-McLeod Report mit-trade unions u mill-Istampa, mistoqsijiet fil-House of Commons u l-fatt li f’dak iż-żmien inzerta Malta Orde Brown, Labour Adviser tal-Uffiċċju Kolonjali wasslu biex inħatar Labour Coordination Committee li fuqu kien hemm rappreżentanti tal-Gvern Ċivili u Gvern Imperjali kif ukoll it-trade unions. Miller ikkritika l-Labour Coordination Committee għax ma kellu ebda saħħa esekuttiva. Dan il-kumitat, għalkemm ta leħen lill-ħaddiema, ma kienx żvilupp suffiċjenti pari passu mal-qawmien tal-ħaddiema meta twieldet il-GWU.
Conciliation and Arbitration Act
Is-saħħa tal-GWU għamlet neċessarju l-ħolqien ta’ leġiżlazzjoni fuq linji tredunjonistiċi moderni. L-Ordinanza tal-1945 ħasbet biex tirregola kemm ir-relazzjonijiet bejn min iħaddem u l-ħaddiem kif ukoll bejn l-istess ħaddiema. Ir-regolament li kull trade union kellha l-obbligu li tirregistra iddixxiplinat lit-trade unions u fl-istess ħin tat lill-gvern perspettiva eżatta tan-numru ta’ ħaddiema fi ħdanhom.
It-trade unions kienu obbligati li jpoġġu flushom f’Banek – miżura li tat stabbiltà lit-trade unions. Il-fatt li mhux biss il-fondi tat-trade unions kienu protetti iżda t-trade unions kienu wkoll imħarsa minn passi kriminali kontrihom, saħħaħ lit-trade unions. Dawn ingħataw ukoll id-dritt ta’ l-istrajk u picketing.
Il-Conciliation and Arbitration Act 1948 ħoloq sistema fejn kwistjonijiet industrijali bejn il-ħaddiema u min iħaddem, setgħu jissolvew malajr u mingħajr il-bżonn ta’ strajk.
Wieħed jista’ jgħid li l-iżjed aspett importanti ta’ dan l-Att kienet l-Arbitration. Sa Diċembru 1952 kien hemm ħames kwistjonijiet importanti li ġew solvuti bis-saħħa ta’ arbitraġġ. Dawn kienu:
- GWU vs Malta Med Coy Ltd - GWU vs Association of Printers and Manufacturing Stationers - GWU vs Navy, Army and Air Force Institutes; -Association of Scientific Workers vs Cable & Wireless Ltd - Malta Government Joint Council vs Malta Government (il-famuż Caruana Colombo Award li diġà ssemma)
CERA - Conditions of Employment (Regulation) Act 1952
Il-Conditions of Employment (Regulation) Act 1952, li kulħadd jafu bħala CERA, kien ta’ ġid kbir għall-ħaddiema tal-partikular. Sa dak iż-żmien il-ħaddiema tal-partikular kienu għadhom regolati bl-Ordinanza VII tal-1868.
Il-kundizzjoni ħażina li kienu fiha l-ħaddiema tal-partikular kienet riżultat ta’ nuqqas ta’ liġijiet fir-rigward, ħafna nies jiġru wara l-istess xogħol kif ukoll nuqqas ta’ sħubija fit-trade unions.
Taħt dan il-Att ġew stabbiliti Wages Councils li taw parità bejn ħaddiema li jaħdmu l-istess xogħol. Kienu mdaħħla wkoll miżuri biex ix-xjuħ u dawk b’diżabbiltà jiġu protetti fuq ix-xogħol.
The Torch, The Times of Malta u Il-Berqa faħħru din il-Liġi li wasslet lill-ħaddiem Malti viċin prinċipji ta’ xogħol imħaddna f’pajjizi żviluppati u tat lill-ħaddiem Malti drittijiet stabbiliti mill-International Labour Organisation. Iżda għalkemm saru avvanzi kbar fid-drittijiet tal-ħaddiema l-esiġenzi tan-nisa, kemm għall-paga bħall-irġiel, id-dritt li jibqgħu jaħdmu meta jiżżewwġu kif ukoll protezzjoni waqt it-tqala ma sar l-ebda provvediment għalihom.
Fl-Assemblea Nazzjonali
Reggie Miller ħa sehem b’mod prominenti fl-Assemblea Nazzjonali li ltaqgħet bejn l-20ta’ Jannar 1945 u t-3 ta’ Marzu 1947. Fil-bidu l-GWU lanqas kienet mistiedna biex tibgħat rappreżentanti u meta eventwalment kienet mistiedna ngħatat biss żewġ delegati, bħalma kellhom il-każini tal-banda u għaqdiet filantropiċi. Din il-pożizzjoni ma ġietx aċċettata mill-GWU li eventwalment ingħatat 50 delegati, tnejn għal kull sezzjoni.
Ta’ min isemmi min kienu dawn id-delegati u s-sostituti tagħhom: M. Regina, V. Billion (D.M. Cremona), A. Cilia, E. Wright, C. Mizzi, P. Sciberras, S. Cacciottolo, T. Mallia, C. Libreri (A. Abela), A. Camilleri, C. Barbara, S. Rapa, G. Clare, G. DeGiovanni, A. Vassallo, Ch. Zammit, Ch. Thewma, J. Attard Bezzina, J. Gatt (A. Privitera), C. Cauchi, E. Vassallo, D. Taliana, L. Gauci, C. German, A. Grima, M.S. Mallia (V. Dye), E. Cilia, J. Pace, J. Sant’Angelo, P. Giuliano (D. Mangion), W. Tagliaferro, C. Ellul Galea, T. Xuereb (E. Agius), L. Musu (G. Azzopardi), G. Zarb (G. Cutajar), C. Busuttil, E. Schembri, E. Farrugia (W.A. Rigaud), G. Zarb (A. Rizzo), J. Vassallo, C. Cassano, G. Attard (S. Calleja), J. Bonello (G. Zarb), L. Galea (A.P. Bilocca), E. Tabone, J.P. Xuereb, V. Bonello (F. Barun), J. Hall Formosa (G. Bonello), L. Magro, H. Smith.
Reggie Miller kien awtomatikament elett segretarju tal-Assemblea meta Giuseppe Degiorgio, li kien ukoll nominat, ma aċċettax in-nomina biex witta t-triq għal Miller. L-elezzjoni ta’ Miller għal din il-kariga tat prestiġju kemm lil Miller nnifsu kif ukoll lill-GWU.
Il-GWU ipproponiet dawn il-punti għall-Kostituzzjoni l-ġdida: – ir-reliġjon Kattolika kellha tkun dikjarata r-reliġjon ta’ Malta – il-plural voting jiġi abolit u jingħata d-dritt għal vot lil kull raġel u kull mara – ikun hemm Kamra waħda – l-impjegati jingħataw frank speċjali biex joħorġu għall-Parlament
Kien hemm qbil bejn il-GWU u l-Partit Laburista għall-punti kollha ħlief għall-ewwel punt. Il-Partit Laburista fil-manifest tal-1944, qabel l-elezzjonijiet għall-Kunsill tal-Gvern, kien ħalla barra kull referenza għar-reliġjon għax ħass li f’Malta Kattolika din ir-referenza kienet żejda.
Iżda fl-Assemblea Nazzjonali, mozzjoni ta’ Enrico Mizzi li r-reliġjon ta’ Malta hi r-reliġjon Kattolika, kienet ivvutata favur unanimament. Id-delegati Laburisti vvutaw favur.
Il-Vot tan-Nisa
L-Assemblea għaddiet b’maġġoranza ta’ tmienja għall-mozzjoni dwar il-vot għall-irġiel kollha li jagħlqu l-21 sena. Iżda meta ġiet għall-vot tan-nisa ma kienx hemm qbil mill-ewwel. Il-Knisja u elementi oħra konservattivi kienu kontra l-vot għan-nisa.
Fl-Assemblea kien hemm bħala membri tliet nisa biss u dawn kienu J. Burns Debono, Helen Buhagiar u Mabel Strickland. Iżda n-nisa ngħatalhom id-dritt li joħorgu għall-elezzjonijiet. Hawn Miller għamel emenda li kienet tgħid “in-nisa bħall-irġiel” għandhom id-dritt għall-vot u din l-emenda għaddiet.
Il-GWU u l-PL kienu determinati li jkun hemm Kamra waħda. Fis-27 ta’ Lulju 1945 il-mozzjoni ta’ Dr. Boffa li jkun hemm biss Kamra waħda ngħelbet b’165 vot kontra u 160 favur.
Qam pandemonju meta Miller indika irregolaritajiet fil-votazzjoni u ħafna delegati wrew dubju dwar il-validità tal-vot li kien ittieħed. Eventwalment il-McMichael Constitution ħalliet lis-Senat barra. B’hekk jista’ jingħad li dak li wera Miller wassal biex Malta jkollha Kamra waħda.
Strajk Ġenerali tal-1946
Sadattant il-pożizzjoni ekonomika tal-pajjiż baqgħet sejra lura u l-GWU ordnat strajk ġenerali fil-5 ta’ Jannar 1946. L-istrajk kien maħsub bi protesta kontra l-amministrazzjoni ħażina, kontra il-fatt li d-drittijiet tal-ħaddiema kienu qed jiġu njorati u għax il-Gvern Imperjali kien irtira s-sussidji. L-istrajk kien suċċess u kellu l-parti kbira tal-Maltin warajh.
Aït Benhaddou
Konfigurazzjoni tas-sit
daqsminuri|Kasbah ta' Aït Benhaddou Il-ksar jinsab mal-ġenb ta' għolja ħdejn ix-xmara Ounila (Asif Ounila). Il-binjiet tal-villaġġ huma miġburin flimkien fi ħdan ħajt difensiv li jinkludi torrijiet fl-irkejjen u daħla. Fost il-binjiet hemm abitazzjonijiet ta' daqsijiet differenti li jvarjaw minn djar mudesti għal strutturi twal bit-torrijiet. Uħud mill-binjiet huma mżejna fil-parti ta' fuq tagħhom b'motivi ġeometriċi. Il-villaġġ għandu wkoll għadd ta' binjiet pubbliċi u komunitarji bħal moskea, karavanseraj, kasbah u l-Marabout ta' Sidi Ali jew Amer. Fil-quċċata tal-għolja, 'il fuq sew mill-ksar, hemm il-fdalijiet ta' fossa kbira ffortifikata tal-qamħ (agadir). Hemm ukoll pjazza pubblika, ċimiterju Musulman, u ċimiterju Lhudi. 'Il barra mill-ħitan tal-ksar kien hemm żona fejn kien isir it-tkabbir u d-dris tal-qamħ.
Reggie Miller
Strajk Ġenerali tal-1946
Il-GWU kienet favur il-Marshall Aid. Ma setax ikun mod ieħor meta l-ħaddiem, partikularment mal-Gvern Imperjali, kellu l-mannara tas-sensja fuq rasu u l-ekonomija Maltija kellha bżonn il-flus minn barra l-pajjiż. Malta rċeviet £900 għall-Power Station. Malta ma setgħetx tirsisti b’mod sħiħ għal din l-għajnuna għax bħala kolonja Malta ma setgħetx titkellem direttament.
Fabio Attard
Studji
Għamel il-professjoni Sależjana nhar it-8 ta' Settembru 1980 ġewwa Dublin, l-Irlanda fejn kien għamel ukoll in-novizzjat. Ġie ordnat djaknu f'Ruma fil-11 ta' Lulju 1986 u ordnat saċerdot fl-4 ta' Lulju 1987 fil-Bażilika ta' San Ġorġ ir-Rabat mill-Kardinal Sależjan Jose' Castillo Lara. Studja t-teoloġija fl-Università Pontificia Salesiana. Kien iggradwa fit-teoloġija Morali fl-"Alfonsianum" f'Ruma wkoll.
Ħidma
L-ewwel ħidma tiegħu kienet li joħloq preżenza Sależjana f'xi subborgi f'Tuneż, it-Tuneżija, fejn għamel bejn l-1988 u l-1991 meta reġa' lura Malta beda jaħdem f'St Patrick's u l-Oratorju. Fl-1993 sar rettur tal-oratorju u fl-1994 tal-iskola ukoll.
Fl-1996 kien mitlub ikompli l-istudji u mar Dublin jirriċerka fuq John Henry Newman, fuq it-tema tal-kuxjenza. Gradwa b'distinzjoni minn Milltown Institute of Theology and Philosophy, immexxi mill-Ġiżwiti, fl-1999, u l-Università Sależjana ta' Ruma qabbditu jgħallem it-teoloġija morali u l-ispiritwalità.
F'Ruma huwa kien attiv ukoll fl-Accademia Alfonsiana u korsijiet internazzjonali għal kongregazzjonijiet reliġjużi.
Karigi
Fl-2005 sar ir-rettur tal-Istitut tal-formazzjoni Pastorali, li kien ħoloq hu stess fl-Arċidjoċesi ta' Malta.
Reggie Miller
Strajk Ġenerali tal-1946
Il-GWU, konformament mal-ħsieb ta’ Miller, kienet taqbel mal-Integration ta’ Malta mar-Renju Unit. Il-ħaddiema tat-Tarzna, li kienu s-sisien tal-GWU, dejjem ħolmu li jkollhom pagi bħall-ħaddiema Ingliżi.
L-Integration, fi ħsieb Miller, kienet tkun ta’ benefiċċju għal kulħadd: “Practically everyone… in Malta would be… in the same favourable position”. Miller fl-Integration ra l-istess rabta ekonomika li kienet qed isseħħ dak iż-żmien fl-Ewropa. F’Novembru 1954 waqt laqgħa tal-European Regional Organisation tal-International Confederation of Trade Unions (li tagħha l-GWU kienet membru fundatur meta twaqqfet f’Novembru 1949) Reggie kien ivvota favur l-għaqda ekonomika Ewropea.
Fabio Attard
Karigi
Sa mill-2008, Attard qed iservi bħala kunsillier għat-tieni terminu konsekuttiv bħala kunsillier tal-ministeru taż-żgħażagħ Sależjani.
Reggie Miller
Strajk Ġenerali tal-1958 u t-Tmiem
Miller kien benvist mill-ICFTU, tant li kien ingħata tliet ħatriet importanti fi ħdanha meta ntagħżel biex jorganizza u jgħin lit-trade unions fit-Turkija fl-1953, fil-Libja fl-1954 u fl-Italja 1954-55.
Wara theddida ta’ sensji kbar fit-Tarzna il-GWU sejħet strajk ġenerali għat-28 ta’ April fl-1958. L-istrajk kien suċċess kbir. Iżda l-istrajk inbidel fi protesta kontra l-Gvern Imperjali u kien hemm inkwiet mal-pulizija f’ħafna postijiet f’Malta.
Minn hemm ’il quddiem l-istilla ta’ Reggie bdiet tittappan. Hu għamel tliet mossi żbaljati. Kien siefer għall-konferenza tal-ICFTU waqt li hawn Malta kien sejjaħ l-istrajk ġenerali tat-28 ta’ April. Imbagħad, meta spiċċa bl-età minn mal-GWU, mar jaħdem mad-ditta CH Bailey Ltd li kienet ħadet it-treġija tat-Tarzna.
Ta’ min jgħid iżda li sa ma miet hu gawda minn pensjoni li kienet ħarġitlu l-GWU. Qabel telaq ġie festeġġat mill-GWU u anke ngħata rigali ta’ tifkira.
Joe Attard Kingwell, is-Segretarju Ġenerali li laħaq warajh, kien iżuru regolarment kull meta kien ikun Londra.
Aït Benhaddou
Materjali tal-bini
L-istrutturi tal-ksar huma magħmula għalkollox minn ħamrija kkumpattata, tajn, brikks tal-ħamrija taflija, u injam. Il-ħamrija kkumpattata (magħrufa wkoll bħala pisé, tabia, jew al-luh) kienet materjal kosteffettiv u prattiku ħafna iżda kienet meħtieġa manutenzjoni kostanti. Il-ħamrija kienet tiġi kkumpattata flimkien mat-tajn, u s-soltu kienet tiġi mħallta ma' materjali oħra biex tagħqad, u titħalla tinxef. L-istrutturi ta' Aït Benhaddou u ta' kasbahs u ksour oħra f'dan ir-reġjun tal-Marokk, tipikament inbnew b'taħlita ta' ħamrija u tiben, li kienu relattivament permeabbli u faċilment kienu jitmermru bix-xita u biż-żmien. B'riżultat ta' dan, villlaġġi simili kienu jibdew jitmermru u jċedu ftit għexieren ta' snin wara li jiġu abbandunati. F'Aït Benhaddou, l-istrutturi t-twal nett kienu jsiru bil-ħamrija kkumpattata sal-ewwel sular tagħhom, filwaqt li s-sulari ta' fuq kienu jsiru b'materjal tat-tajn iktar ħafif biex titnaqqas it-tagħbija tal-ħitan.
Sit ta' Wirt Dinji
xellug|daqsminuri|284x284px|Aït Benhaddou f'inżul ix-[[xemx]] Aït Benhaddou ġie ddeżinjat bħala Sit ta' Wirt Dinji tal-UNESCO fl-1987.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (v) "Eżempju straordinarju ta' insedjament uman tradizzjonali, ta' użu tal-art jew ta' użu tal-baħar, li jirrappreżenta kultura (jew kulturi), jew interazzjoni umana mal-ambjent, speċjalment meta jkun sar vulnerabbli minħabba l-impatt ta' bidla irreversibbli".
Preservazzjoni
Il-ksar ġie rrestawrat b'mod sinifikanti fis-seklu 20, parzjalment bis-saħħa tal-fondi mill-ġbid tal-films ta' Hollywood u tat-tniżżil tas-sit fil-lista tas-Siti ta' Wirt Dinji tal-UNESCO. L-UNESCO tirrapporta li l-ksar "ippreserva l-awtentiċità arkitettonika tiegħu fir-rigward tal-konfigurazzjoni u l-materjali" billi baqgħu jintużaw materjali tal-kostruzzjoni tradizzjonali u billi fil-maġġoranza l-kbira tal-binjiet ġie evitat l-użu tal-konkos. Kumitat lokali jieħu ħsieb il-monitoraġġ u l-ġestjoni tas-sit.
Films miġbuda f'Aït Benhaddou
daqsminuri|337x337px|Veduta ta' Aït Benhaddou mill-quċċata tal-għolja Għadd kbir ta' films li nġibdu fil-Marokk, ġibdu xi biċċiet f'Aït Benhaddou, fosthom:
Aït Benhaddou ntuża wkoll f'partijiet tas-sensiela televiżiva Game of Thrones u tas-sensiela televiżiva Brażiljana O Clone.
Lista ta' Siti ta' Wirt Dinji fl-Ungerija
Siti ta' Wirt Dinji
L-UNESCO tiddeżinja s-siti abbażi ta' għaxar kriterji tal-għażla; kull sit irid jissodisfa mill-inqas wieħed mill-għaxar kriterji. Il-kriterji (i) sa (vi) huma kulturali, filwaqt li l-kriterji (vii) sa (x) huma naturali.
NB: * Siti transnazzjonali (bl-ikħal)
Crespi d'Adda
Crespi d'Adda huwa raħal żgħir fit-Tramuntana tal-Italja u distrett (bit-Taljan: frazione) li jagħmel parti minn Capriate San Gervasio, muniċipalità fil-provinċja ta' Bergamo, fir-reġjun tal-Lombardia. Crespi d'Adda huwa insedjament storiku ta' inqas minn 500 ruħ u eżempju straordinarju tal-"bliet jew irħula mibnija madwar kumpanija" fis-seklu 19 u fil-bidu tas-seklu 20 fl-Ewropa u fl-Amerka ta' Fuq minn industrijalisti illuminati biex jaqdu l-ħtiġijiet tal-ħaddiema. Is-sit għadu intatt u jintuża parzjalment għal skopijiet industrijali, għalkemm it-tibdil fil-kundizzjonijiet ekonomiċi u soċjali issa qed jheddu l-għajxien tiegħu. Fl-1995 Crespi d'Adda tniżżel fil-lista tas-Siti ta' Wirt Dinji tal-UNESCO.
Seklu 19
Cristoforo Crespi daħħal l-iżjed proċessi moderni tal-għażil, tal-insiġ u tat-tlestija fil-fabbrika tal-qoton tiegħu. L-impjant tal-enerġija idroelettrika fi Trezzo, fuq ix-xmara Adda ftit kilometri 'l fuq, inbena għall-ħabta tal-1906 għall-manifattur Cristoforo Benigno Crespi. L-insedjament li nbena fl-1878 madwar il-fabbrika tal-qoton kien żona residenzjali pprovduta bis-servizzi soċjali bħal klinika, skola, teatru, ċimiterju, għajn tal-ħasil u knisja.
Kemm ir-raħal kif ukoll il-fabbrika kien imdawwla bis-saħħa tad-dawl elettriku. Ir-raħal ta' Crespi d'Adda kien l-ewwel raħal fl-Italja li kellu sistema pubblika moderna ta' tidwil. Id-djar tal-ħaddiema, ispirati mill-Ingilterra, inbnew waħda ħdejn l-oħra f'ringieli, f'toroq paralleli lejn il-Lvant tal-fabbrika. Triq bis-siġar maż-żewġ naħat tissepara ż-żona tal-produzzjoni mid-djar, skont pjanta ta' toroq dritti u orizzontali f'għamla ta' chess board. L-arkitettura kollha u l-ippjanar tar-raħal kollu (għajr l-ewwel dipartiment tal-għażil, maħluq mill-inġinier Angelo Colla), ħa ħsiebhom l-arkitett Ernesto Pirovano. Għal madwar ħamsin sena, Pirovano, megħjun mill-inġinier Pietro Brunati, ħa ħsieb il-kostruzzjoni tar-raħal. Huwa kien bena wkoll minjaturi jew mudelli ta' kostruzzjonijiet qishom ġugarelli biex l-abitanti jiġu edukati u murija xejriet ġodda fil-ħsieb soċjali kif ukoll l-avvanzi xjentifiċi li kienu saru.
Fl-1889, iben Cristoforo, Silvio Benigno Crespi, beda jaħdem fil-fabbrika bħala direttur, wara li kien qatta' xi żmien f'Oldham, l-Ingilterra. Huwa tbiegħed mill-għajxien f'blokka kbira okkupata minn ħafna nies u minflok kien favur għajxien fejn kull familja jkollha dar għaliha, bil-ġnien tagħha, għaliex fil-fehma tiegħu dan mhux biss kien joħloq armonija iżda kien ukoll xorta ta' difiża kontra l-kunflitti industrijali. Huwa rnexxielu jwettaq din il-politika fl-1892 u fis-snin ta' wara, u fil-fatt ma kien hemm l-ebda strajk jew forma oħra ta' diżordni soċjali fil-ħamsin sena taħt il-ġestjoni ta' Crespi.
Seklu 20
xellug|daqsminuri|Il-Kastell ta' Crespi d'Adda Il-kriżi tad-Dipressjoni l-Kbira tal-1929 u l-politika fiskali Faxxista ħarxa wasslu biex il-familja Crespi tiġi daharha mal-ħajt u kienet obbligata tbigħ ir-raħal kollu lil STI, impriża tat-tessuti Taljana, li ttrasferit ir-raħal lill-kumpanija Rossarl e Varzi fl-1970. Ir-raħal imbagħad għadda f'idejn il-kumpanija Legler, li bigħet il-biċċa l-kbira tad-djar. Ir-raħal fl-aħħar mill-aħħar għadda f'idejn il-grupp industrijali Polli, li kien jimpjega xi 600 ruħ, meta mqabbel mat-3,200 ruħ li kienu impjegati fis-snin meta l-attività industrijali kienet fl-eqqel tagħha.
Illum il-ġurnata, ir-raħal huwa abitat minn komunità li fil-biċċa l-kbira tagħha jiġu mill-ħaddiema oriġinali. Il-fabbrika ma baqgħetx topera mill-2004 'il quddiem. Il-qasam tal-attività tagħha dejjem baqgħet il-produzzjoni tat-tessuti tal-qoton tul il-ħajja kollha tal-fabbrika.
F'Ottubru 2013 ġie mħabbar li Antonio Percassi kien se jixtri l-fabbrika ta' Crespi d'Adda sabiex jikkonvertiha fis-sede tal-grupp tan-negozju ta' Percassi kif ukoll fis-sede tal-Fondazzjoni l-ġdida tal-familja ta' Antonio Percassi.
Sit ta' Wirt Dinji
daqsminuri|Il-fabbrika tal-qoton Crespi d'Adda ġie ddeżinjat bħala Sit ta' Wirt Dinji tal-UNESCO fl-1995.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (v) "Eżempju straordinarju ta' insedjament uman tradizzjonali, ta' użu tal-art jew ta' użu tal-baħar, li jirrappreżenta kultura (jew kulturi), jew interazzjoni umana mal-ambjent, speċjalment meta jkun sar vulnerabbli minħabba l-impatt ta' bidla irreversibbli".
Ġeografija
Ir-raħal jinsab fuq ix-xatt tal-Lvant tax-xmara Adda, qrib il-fruntieri provinċjali ta' Bergamo u Milan, fin-Nofsinhar ta' Capriate San Gervasio. Insedjament oħra fil-qrib huma Trezzo sull'Adda, Brembate, Vaprio d'Adda u Canonica d'Adda. Crespi d'Adda jinsab 19-il kilometru 'l bogħod minn Bergamo u l-ajruport Orio al Serio, 30 kilometru 'l bogħod minn Monza u 47 kilometru 'l bogħod minn Milan. L-eqreb ħruġ tal-awtostrada, "Capriate", jinsab xi żewġ kilometri fit-Tramuntana u huwa parti mill-awtostrada A4 Torino-Trieste.
Arkitettura Reliġjuża
daqsminuri|Il-Knisja ta' Crespi d'Adda Il-knisja parrokkjali nbniet mill-1891 taħt id-direzzjoni tal-inġinier Pietro Brunati u nfetħet f'Novembru 1893 bl-inawgurazzjoni mill-isqof Gaetano Camillo Guindani. Il-knisja hija rikostruzzjoni tas-santwarju Marjan f'Busto Arsizio. Dik il-knisja ġiet iddedikata lil Santa Marija tal-Għajnuna u tmur lura għall-1517. Id-disinjatur mhuwiex magħruf, iżda arkitetti u skulturi importanti, bħal Lonati u Tommaso Rodari, ħadmu fuqha. Din il-knisja tirrappreżenta r-rabta ideali bejn raħal twelid il-familja Crespi, Busto Arsizio, u r-raħal ta' Crespi d'Adda, li kien jirrappreżenta l-aqwa espressjoni tas-settur industrijali tat-tessuti.
Sa llum il-ġurnata, il-knisja għadha tintuża mill-popolazzjoni lokali għal ċerimonji reliġjużi ordinarji. daqsminuri|Iċ-ċimiterju
Ċimiterju
Ix-xogħlijiet għall-kostruzzjoni taċ-ċimiterju bdew fl-1905, ikkummissjonati minn Cristoforo Crespi, u ċ-ċimiterju tlesta f'Novembru 1908. Iċ-ċimiterju huwa kostruzzjoni monumentali bil-mawżolew tal-familja Crespi fil-qalba tiegħu. Fil-mawżolew hemm l-oqbra tal-membri tal-familja Crespi.
Kastell
Fl-aħħar tal-1960, il-muniċipalità ta' Capriate San Gervasio kisbet is-sjieda tal-binja. Mill-1968 sal-1981, il-binja ntużat bħala l-iskola sekondarja tar-raħal u wara ntużat bħala istitut professjonali. Fl-1977, il-binja nbigħet lil xi xerrejja privati. Dawn l-użi differenti kollha implikaw xi bidliet importanti fl-istruttura arkitettonika u fl-istili dekorattivi tal-kastell.
Illum il-ġurnata, il-binja ġiet iddikjarata proprjetà immobbli ta' interess storiku.
Fabbrika u djar
daqsminuri|Id-djar residenzjali li qabel kien tal-ħaddiema ta' Crespi d'Adda Il-fabbrika bdiet l-attività tagħha f'Lulju 1878 u l-produzzjoni tagħha kienet iddedikata għalkollox għall-ipproċessar tal-qoton u għall-produzzjoni tat-tessuti. B'Silvio Crespi l-fabbrika ġiet imkabbra, bis-saħħa tal-proġett ta' Pietro Brunati, u kien hemm inawgurazzjoni ġdida fl-1894 fil-preżenza tar-Reġina Margerita. Il-linji produttivi l-ġodda bdew jaħdmu sistematikament fl-1896. Din il-fabbrika kienet iċ-ċentru tar-raħal u l-abitanti kollha kienu jaħdmu fiha. Il-fabbrika kienet il-qalb tħabbat tar-raħal u l-għajxien tal-ħaddiema kien jiddependi fuq il-produzzjoni tal-fabbrika. Kull persuna fir-raħal kellha d-dar tagħha u d-djar kienu kollha l-istess, għajr dawk tal-maniġers, tat-tabib, u tal-qassis li kellhom djar iktar lussużi. Inizjalment, fil-proġett ta' Cristoforo Crespi, ma kienx hemm l-idea ta' ġerarkija, iżda s-sitwazzjoni żviluppat minħabba li l-ambjent soċjali ta' dak iż-żmien inbidel u kien hemm livelli differenti ta' ġid. Matul l-istorja tagħha, il-fabbrika sarulha diversi bidliet strutturali sabiex tiġi aġġustata għall-bidliet fil-produzzjoni industrijali u fil-manifattura tat-tessuti.
Fl-1973, Legler, kumpanija tat-tessuti, xtrat il-fabbrika u baqgħet topera sal-2003, meta l-fabbrika kellha tingħalaq minħabba falliment.
Illum il-ġurnata, il-fabbrika hija mużew fil-beraħ tal-arkeoloġija industrijali.
Vilniaus Vytis
Futbolo klubas Vilniaus Vytis huwa klabb tal-futbol Litwan,mil-belt ta Vilnius. Il-klabb twaqqaf fl-2012.
Baċir tax-Xogħol fil-Minjieri ta' Nord-Pas de Calais
daqsminuri|Kartolina tal-komponenti tas-sit. Il-Baċir tax-Xogħol fil-Minjieri ta' Nord-Pas de Calais huwa baċir tax-xogħol fil-minjieri fit-Tramuntana ta' Franza estiż tul id-dipartimenti ta' Nord u ta' Pas de Calais. Ir-reġjun huwa famuż għall-istorja twila tiegħu ta' estrazzjoni tal-faħam u jirrappreżenta perjodu sinifikanti fl-istorja tal-industrijalizzazzjoni fl-Ewropa, u minħabba f'hekk tniżżel fil-lista tas-Siti ta' Wirt Dinji tal-UNESCO fl-2012. Dawn l-inħawi ssawru permezz ta' tliet sekli ta' estrazzjoni tal-faħam mill-aħħar tas-seklu 17 sas-seklu 20, u juru l-evoluzzjoni tat-tekniki tal-estrazzjoni tal-faħam u tal-kundizzjonijiet tax-xogħol matul dak iż-żmien.
Deskrizzjoni u storja
xellug|daqsminuri|Mappa li turi l-pożizzjoni tas-sit. Il-Baċir tax-Xogħol fil-Minjieri ta' Nord-Pas de Calais huwa l-parti tal-Punent ta' baċir rikk bil-faħam fi Franza li jibqa' sejjer sal-fruntiera mal-Belġju u lil hinn. Fi Franza, il-baċir ikopri 1,200 kilometru kwadru, inkluż il-bliet ta' Béthune, Lens, Douai u Valenciennes. Minħabba l-istorja twila ta' xogħol fil-minjieri bħala l-industrija predominanti, l-arkitettura u l-pajsaġġ tar-reġjun huma uniċi.
Mill-bidu tat-Tieni Imperu Franċiż fis-snin 50 tas-seklu 19, il-Baċir tax-Xogħol fil-Minjieri ta' Nord-Pas de Calais sar l-iżjed baċir importanti tax-xogħol fil-minjieri fi Franza. Sal-1880, l-estazzjoni mill-baċir laħqet kważi tmien miljun tunnellata, u fil-bidu tal-1900 kienet tirrappreżenta terz tal-estrazzjoni kollha tal-faħam fi Franza. Ir-rumanz famuż Germinal, miktub minn Émile Zola fl-1885, jiddeskrivi l-kundizzjonijiet iebsin u l-ħajja tax-xogħol diffiċli tal-minaturi matul it-tkabbir tal-estrazzjoni tal-faħam fir-reġjun. Id-diżastru fil-minjiera ta' Courrières seħħ fir-reġjun fl-1906, u wassal għall-mewt ta' 1,099 ruħ.
Matul l-Ewwel Gwerra Dinjija, il-Front tal-Punent qasam ir-reġjun fi tnejn, u l-parti tal-Lvant tal-baċir tax-xogħol fil-minjieri ġiet mgħerrqa bl-ilma. Madankollu, sal-1930, il-baċir kellu estrazzjoni li tlaħħaq il-35 miljun tunnellata, jiġifieri 60 % tal-produzzjoni nazzjonali tal-faħam fi Franza. B'kollox fil-baċir kienu impjegati madwar 75,000 ħaddiem. Wara t-Tieni Gwerra Dinjija, il-produzzjoni bdiet tbatti, u l-minjieri kollha fl-inħawi essenzjalment ingħalqu sal-aħħar tas-snin 80 tas-seklu 20.
Sit ta' Wirt Dinji
Il-Baċir tax-Xogħol fil-Minjieri ta' Nord-Pas de Calais ġie ddeżinjat bħala Sit ta' Wirt Dinji tal-UNESCO fl-2012.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
Is-Sit ta' Wirt Dinji huwa magħmul minn 108 komponenti tal-minjieri tal-inħawi li fl-imgħoddi kienu tassew prolifiċi. Fis-sit jiġu ppreservati diversi strutturi tax-xogħol fil-minjieri, fosthom 17-il foss tax-xogħol fil-minjieri, 21 struttura tal-estrazzjoni (li kienu jintużaw bħala qafas għas-sistemi ta' olzar fuq il-minjieri), 51 għolja tal-iskart tal-estrazzjoni, l-infrastruttura tat-trasport tal-faħam (inkluż il-vetturi tax-xogħol fil-minjieri u l-istazzjonijiet ferrovjarji), il-proprjetajiet tal-ħaddiema, u l-villaġġi qrib il-minjieri. Fi ħdan il-villaġġi qrib il-minjieri, huma protetti wkoll l-iskejjel, il-binjiet reliġjużi, il-faċilitajiet tas-saħħa u tal-komunità, l-istabbilimenti tal-kumpaniji, id-djar tas-sidien u tal-maniġers, u l-muniċipji.
Liebru Ewropew
thumb|right|242px|Marki tal-lokomozzjoni tal-Liebru Ewropew [[Lepus europaeus a-Jimxi, b-Jaqbeż, c-Jiġri.]] Il-Liebru Ewropew jissejjaħ b' ħafna ismijiet komuni fosthom, Liebru kannella ta' l-Ewropa, Liebru komuni u Fenek ħmar tal-Lvant. Xjentifikament magħruf bħala Lepus europaeus u huwa speċi ta' mammiferu plaċentat tal-familja Leporidae (leporidu), fl-ordni Lagomorpha (lagomorfu), nattiv tal-kontinenti tal-Ewropa u l-Asja. thumb|left|200px|Liebru Ewropew [[Lepus europaeus jiġri.]] Il-Liebru Ewropew huwa mammiferu ta' ħeffa kbira u kapaċi jilħaq veloċità ta' 70 kilometru jew 45 mil fis-siegħa. Dan jikber bejn 50 u 70 ċentimetru eskluż id-denb li ġeneralment ikun bejn 7 u 11-il ċentimetru ieħor u l-piż ta' liebru adult jista jvarja minn sottospeċi għal oħra bejn 2.5 u 6.5 kilogrammi.
Għalkemm normalment il-Liebru Ewropew Lepus europaeus huwa mammiferu ta' natura mistħijja u jgħix ħajja solitarja jew bħala par, dan jibdel l-attitudni tiegħu lejn ir-rebbiegħa, fejn dawn jibdew jiġru wara xulxin matul il-ġurnata fid-dawl tax-xemx f'nofs il-kampanja. Din l-imġieba hija xejn aktar ħlief kompetizjoni bejn l-irġiel biex jakkwistaw id-dominanza u b'hekk aċċess għal aktar nisa biex jirriproduċu magħhom. Waqt dan iż-żmien ta' ferneżija fost il-liebri, wieħed jista' jarahom jagħtu u jiġġieldu bl-idejn. Għal żmien twil ħafna kienu jaħsbu li dan kien ikun ġlied ta' kompetizzjoni bejn l-irġiel, iżda minn osservazzjonijiet aktar fil-qrib irriżulta li dan ma kienx ħlief ġlied bejn in-nisa u l-irġiel, biex in-nisa juru jew li għadhom mhumiex lesti għat-tgħammir jew biex jaraw id-determinazzjoni tal-irġiel. thumb|left|150px|Ras ta' skeletru ta' [[Lepus europaeus jiġri.]] Il-Liebru Ewropew, ma jgħixx bħall-biċċa l-kbira tal-fniek f'bejta taħt l-art u dan lanqas meta jasal iż-żmien taż-żrameġ. It-twelid taż-żgħar isir ġo bejta magħmula minn ħofra baxxa magħrufa bħala "il-forma" jew fil-ħaxix mirfus u mgħaffeġ mill-omm. Din mhijiex problema għaż-żrameġ għax huma addattati għan-nuqqas ta' protezzjoni fiżika billi jitwieldu miksijin bil-pil u b'għajnejhom miftuħa, b'hekk ftit żmien wara t-twelid dawn ikunu kapaċi jaħsbu għalihom infushom.
Distribuzzjoni
Dan il-liebru mifrux mit-Tramuntana, għall-Punent, saċ-ċentru tal-Ewropa u fil-Punent tal-Asja għalkemm illum il-ġurnata id-distribuzzjoni ta' dan il-liebru kibret billi ġie introdott mill-bniedem fil-Lvant tal-kontinent tal-Amerika ta' Fuq fejn jissejjaħ Fenek ħmar tal-Lvant, fil-Lbiċ lejn in-Nofsinhar tal-kontinent tal-Amerika ta' Isfel, fil-Lvant tal-kontinent tal-Awstralja u f'New Zealand.
Klassifikazzjoni
Dan il-liebru huwa 1 minn 10 speċi li qegħdin ikklassifikati fis-sottoġeneru Eulagos u l-ispeċi maqsuma minn tal-inqas f'16-il sottospeċi.
Cambridge Analytica
Cambridge Analytica (CA) hija kumpanija ta' konsulenza Brittanika li tikkombina l-imminar (data mining), l-intermedjazzjoni u l-analiżi tad-data b'komunikazzjoni strateġika għall-kampanja elettorali.